S-1354/2007

Ár 2007, mánudaginn 17. desember, er dómþing Héraðsdóms Reykjavíkur háð í Dómhúsinu við Lækjartorg af J-kk-þgf J-kk-þgf héraðsdómara og dómur kveðinn upp í málinu nr. S-1354/2007: Ákæruvaldið gegn B-kk-þgf A-kk-þgf Ó-kk-þgf, sem dómtekið var samdægurs em játningarmál samkvæmt 125. gr. laga nr. 19/1991 um meðferð opinberra mála.

Málið er höfðað með tveimur ákærum Lögreglustjórans á höfuðborgarsvæðinu, útgefnum 19. september og 14. desember 2007, á hendur B-kk-þgf A-kk-þgf Ó-kk-þgf, kt. 000000-0000, Grundarhúsum 17, Reykjavík, til refsingar fyrir eftirgreind umferðarlaga- og fíkniefnalagabrot framin í Reykjavík á árinu 2007:

1. Með því að hafa, laugardaginn 9. júní, haft í sínum vörslum 35,28 grömm af hassi og 60,98 grömm af marihuana, ætluð til söludreifingar í ágóðaskyni, svo sem nánar er lýst í fyrri ákærunni.

2. Með því að hafa, aðfaranótt laugardagsins 4. ágúst, ekið bifreiðinni TJ-040, þrátt fyrir að ákærði væri óhæfur til að stjórna henni örugglega vegna áhrifa ávana- og fíkniefna og fyrir að hafa í sínum vörslum 6,85 grömm af marihuana og 0,27 grömm af tóbaksblönduðu kannabisefni, svo sem nánar er lýst í seinni ákærunni.

3. Með því að hafa, að kvöldi þriðjudagsins 2. október, ekið sömu bifreið, þrátt fyrir að ákærði óhæfur til að stjórna henni örugglega vegna áhrifa ávana- og fíkniefna og fyrir að hafa í sínum vörslum 7,55 grömm af marihuana, ætluð til söludreifingar, svo sem nánar er lýst í seinni ákærunni.

4. Með því að hafa, aðfaranótt miðvikudagsins 3. október, haft í sínum vörslum 4,1 gramm af marihuana, svo sem lýst er í seinni ákærunni.

Er háttsemi samkvæmt 1.-4. tölulið talin varða við 2. gr., sbr. 5. og 6. gr. laga um ávana- og fíkniefni nr. 65/1974 með áorðnum breytingum og 2. gr., sbr. 1. mgr. 14. gr. reglugerðar nr. 233/2001 um ávana- og fíkniefni og önnur eftirlitsskyld efni með áorðnum breytingum, en háttsemi samkvæmt 2.-3. tölulið jafnframt við 1. og 2. mgr. 45. gr. a., sbr. 1. mgr. 100. gr. umferðarlaga nr. 50/1987 með áorðnum breytingum. Auk refsingar er þess krafist að ákærði sæti upptöku á framangreindum fíkniefnum, sbr. 6. mgr. 5. gr. nefndra fíkniefnalaga og 2. mgr. 14. gr. téðrar reglugerðar. Þá sæti hann upptöku ólögmæts söluávinnings í formi 144.000 króna vegna 1. töluliðar og 24.000 króna vegna 3. töluliðar, sbr. 7. mgr. 5. gr. sömu laga 2. mgr. 14. gr. sömu reglugerðar. Loks verði ákærði sviptur ökurétti á grundvelli 101. og 102. gr. umferðarlaga með áorðnum breytingum.

Með skýlausri játningu ákærða fyrir dómi, sem samrýmist framburði hans hjá lögreglu og öðrum rannsóknargögnum, er framangreind háttsemi samkvæmt 1.-4. tölulið sönnuð og þykir hún rétt færð til refsiákvæða.

Ákærði, sem er 18 ára, hefur ekki áður orðið uppvís að refsiverðri háttsemi. Ber að líta til þessa við ákvörðun refsingar, sem og til ungs aldurs og greiðar játningar. Að gættum þessum atriðum og að teknu tilliti til 77. gr. almennra hegningarlaga nr. 19/1940 og 8. mgr. 100. gr. breyttra umferðarlaga þykir refsing hæfilega ákveðin fangelsi í 45 daga, sem eftir atvikum þykir mega binda skilorði, eins og nánar greinir í dómsorði.

Ákærði skal jafnframt sæta upptöku á framangreindum fíkniefnum, á 144.000 krónum í reiðufé, sem lögregla haldlagði 9. júní 2007 og á 24.000 krónum, sem haldlagðar voru 2. október 2007, með vísan til fyrrgreindra laga- og reglugerðarákvæða. Þá skal ákærði sviptur ökurétti í fjóra mánuði með vísan til áður tilvitnaðra ákvæða umferðarlaga og frestar áfrýjun dóms ekki verkun hans að því leyti.

Loks ber ákærða samkvæmt 1. mgr. 165. gr. laga um meðferð opinberra mála að greiða allan sakarkostnað, en til hans telst útlagður kostnaður, samtals 188.549 krónur, sem og þóknun B-kk-ef N-kk-ef hæstaréttarlögmanns, skipaðs verjanda ákærða fyrir dómi. Með hliðsjón af eðli og umfangi máls og að teknu tilliti til fjölda þinghalda þykir þóknun verjanda hæfilega ákveðin 79.680 krónur, að meðtöldum virðisaukaskatti.

D-kvk-nf K-kvk-nf fulltrúi lögreglustjóra sótti málið af hálfu ákæruvaldsins.

DÓMSORÐ:

Ákærði, B-kk-nf A-kk-nf Ó-kk-nf, sæti fangelsi í 45 daga, en fresta skal fullnustu refsingarinnar og hún falla niður að liðnum tveimur árum frá dómsuppsögu haldi ákærði almennt skilorð 57. gr. almennra hegningarlaga nr. 19/1940, sbr. 4. gr. laga nr. 22/1955.

Ákærði er sviptur ökurétti í fjóra mánuði frá dómsuppsögu að telja og frestar áfrýjun ekki framkvæmd dóms að því leyti.

Ákærði sæti upptöku á 35,28 grömmum af hassi, 79,48 grömmum af marihuana, 0,27 grömmum af tóbaksblönduðu kannabisefni, sem og á 168.000 krónum í reiðufé.

Ákærði greiði 268.229 krónur í sakarkostnað, þar með talda 79.680 króna þóknun B-kk-ef N-kk-ef hæstaréttarlögmanns.

J-kk-nf J-kk-nf